**ВТОРО СРЕДНО УЧИЛИЩЕ „НИКОЛА ЙОНКОВ ВАПЦАРОВ”- МОНТАНА**

**И  
РЕГИОНАЛНО УПРАВЛЕНИЕ НА ОБРАЗОВАНИЕТО – МОНТАНА**

**ОБЯВЯВАТ**

**Конкурс за**

**рисунка, стихотворение и есе на тема**:

**„Вярата, без която не можем...”**

**ЦЕЛИ:**

Да се приобщят участниците в конкурса към делото на поета Никола Вапцаров и към хуманното и социалното му творчество. Силата, с която Вапцаров присъства в националната ни история, се свързва с укрепване духа на патриотизма и родното в младото поколение. Конкурсът е насочен към творческите изяви на учениците от цялата страна от I до XII клас. Той е част от мероприятията, посветени на патронния празник на СУ „Никола Вапцаров” – гр. Монтана.

**РЕГЛАМЕНТ:**

В конкурса имат право на участие ученици от I - ХII клас от цяла България.

Произведенията ще бъдат разглеждани в три категории:

**РИСУНКА**

**СТИХОТВОРЕНИЕ**

**ЕСЕ**

**Изисквания за категория РИСУНКА**:

* Право на участие в **конкурса за рисунка** имат учениците от **I** до **IV клас**. Тя трябва да е обвързана с мотото на конкурса и поета Никола Вапцаров.

- Размер на картините 35 х 50 см., без паспарту

- Няма ограничение относно материалите или техниката на изпълнение

**Изисквания за категория СТИХОТВОРЕНИЕ:**

* Право на участие в категорията за **написване на стихотворение** имат учениците от **V - VII клас**. Стихотворенията трябва да са пряко обвързани с мотото или личността на Вапцаров.

**Изисквания за категория ЕСЕ**:

* Право на участие в **конкурса за есе** имат всички ученици от **VIII** до **ХII клас.** Есето следва да бъде до 3 /три/ печатни страници. Оформлението да бъде:

- Times New Roman

- шрифт 12

- междуредие 1,5

**Участниците в конкурса за написване на есе се разделят в две възрастови групи:**

* **I – ва възрастова група –** от VIII до X клас
* **II – ва възрастова група –** от ХI до ХII клас

Всеки участник в конкурса може да участва с едно конкурсно произведение /рисунка, стихотворение или есе/.

Всяка изпратена творба трябва да съдържа следната информация за ученика:

* име и фамилия;
* възраст;
* населено място, в което живее;
* име на учебното заведение, в което учи;
* телефон за връзка и e-mail;
* декларация за обработване на личните данни.

Участниците в конкурса трябва да изпратят своите творби на   
**електронен адрес:** [poetytirodinata@abv.bg](mailto:poetytirodinata@abv.bg) **или** по „Български пощи“в срок **до 28.11.2021г. на адрес:**

**гр. Монтана ПК 3400**

**ул. “Цар Иван Александър №35**

**Второ СУ „Н. Й. Вапцаров”- за Националния конкурс „Вярата, без която не можем…”**

**В конкурса не се допускат творби, пристигнали след определения срок - 28 ноември 2021г.**

Журито ще класира изпратените творби и ще уведоми номинираните на 07.12.2021г.

Информацията ще бъде публикувана и на сайта на училището <https://www.vtoro-montana.com/>.

**Награждаване:**

Ще бъдат присъдени първа, втора и трета награда за всяка категория отделно.

Поради въведените противоепидемични мерки, в условията на COVID – 19, наградите ще бъдат изпратени по пощата до посочения адрес на учебното заведение.